Szörnyű hír: holtan találták az egyik eltűnt barlangászt a lengyel Tátrában - Blikk.hu
Aktuális » Külföld » Szörnyű hír: holtan találták az egyik eltűnt barlangászt a lengyel Tátrában
2019. aug. 23. 07:38
A két barlangász felszerelését már korábban megtalálták - most az egyikük holtteste is előkerült /Illusztráció: Northfoto
Ahogyan arról korábban beszámoltunk, pár nappal ezelőtt eltűnt két barlangász a lengyel Tátrában. A Nagy Havas-barlang kijáratát elöntötte a víz, és bár négy társuknak sikerült felszínre jutniuk - ők értesítették a mentőket, - azonban két barlangász már nem tudott kijönni.
A többfelé elágazó barlangrendszerben a mentők már kedden eljutottak abba a 400 méter mélyben fekvő üregbe, ahova feltételezésük szerint a két férfi menekülhetett a víz elől. Ott megtalálták a két keresett barlangász felszereléseit is. Csütörtök éjjel azonban a mentőcsapatok rossz hírt közöltek: megtalálták az egyik keresett személy holttestét.